Lukuaika noin 1 min

Aktian arvion mukaan valtion ja kuntien alijäämä on ilman uusia säästöjä vuonna 2016 edelleen lähes kahdeksan miljardia euroa. Velkaantuminen jatkuu siis nopeana ja velka nousee ensi vuonna jo noin 64 prosenttiin suhteessa kokonaistuotantoon.”Julkinen talous on yksinkertaisesti liian suuri suhteessa heikentyneeseen yksityiseen sektoriin”, Rantala toteaa tiedotteessa.”Kyseessä on rakenneongelma, jota ei suhdannepolitiikalla voida ratkaista.” Rantala muistuttaa, että veroaste on nostettu kuluvan vaalikauden aikana ennätyskorkeaksi.”Verojen korotusten sijaan tarvitaan kunnianhimoinen ohjelma julkisten menojen hillitsemiseksi. Vaalikauden mittainen menoleikkausohjelma, jolla tavoiteltaisiin noin viiden miljardin euron säästöjä, palauttaisi Suomen julkisen talouden merkittävästi vakaammalle pohjalle.”Rantalan mielestä valtion ja kuntien menorakenteeseen on uskallettava tehdä suuriakin muutoksia.”Vaalien alla ei näytä juurikaan olevan halukkuutta keskustella verovaroin rahoitettavien palvelujen laajuudesta. Vaalien jälkeen säästökohteita pitää kuitenkin löytyä”, Rantala toteaa.Rantalan mielestä menoleikkausten antamasta tilasta osa tulee käyttää riskinoton, yrittämisen ja työnteon kannustamiseen verotusta keventämällä.”Uskottavan menoleikkausohjelman yhteydessä toteutettava kahden miljardin euron veronkevennysohjelma loisi näköalan yhteiskunnasta, jossa pyritään määrätietoisesti kannustamaan työntekoa ja yrittämistä.”Rantala muistuttaa, että työn ja yrittämisen verorasituksen keventämien kannustaisi yrityksiä investoimaan Suomeen.”Markkinoiden luottamus Suomen kykyyn hoitaa talottaan on edelleen vahva. Julkisen talouden kurssi voidaan vielä kääntää harkiten ja suunnitellusti.”